જામનગર તા. ૧૩ઃ ઓશવાળ એસોસિએશન-યુ.કે.ની ગોલ્ડન જ્યુબિલિ નિમિત્તે ઓશવાળ શિક્ષણ અને રાહત સંઘ-ભારત તથા ઓશવાળ એસોસિએન-યુ.કે.ના સંયુક્ત ઉપક્રમે જરૃરિયાતમંદ દર્દીઓ માટે તા. ૯ ફેબ્રુઆરીથી ૧૪ ફેબ્રુઆરી ર૦૧૮ દરમિયાન મેગા સુપર સ્પેશ્યાલીટી કેમ્પનું આયોજન કરવામાં આવ્યું છે. જેમાં આંખ, દાંત, મેમોગ્રાફી, સર્વાઈકલ કેન્સર, યુરોલોજી સ્ક્રીનીંગ તથા થેલેસેમિયાના રોગોની ચકાસણી કરવામાં આવેલ છે. આ કેમ્પનો લાભ મેળવનારાઓમાં જરૃરી હોય તેવા દર્દીઓનું વિનામૂલ્યે ઓપરેશન અને સારવાર કરવામાં આવશે. સાથે ગત્ ડિસેમ્બર-૧૭ દરમિયાન યોજાયેલ પ્રિ-સ્ક્રીનીંગ કેમ્પનો લાભ મેળવનાર ૧૩૦૦ જેટલા અપંગ-વિક્લાંગને સાધન સહાય તથા મંદ શ્રવણ શક્તિના દર્દીઓ માટે ઈયરમશીનનું વિતરણ રત્નનિધિ ચેરીટેબલ ટ્રસ્ટના સૌજન્યથી કરવામાં આવ્યું છે.